# Europos Sąjungos C 63A/2021

| | ISSN 1977-0960 |
| --- | --- |
| Europos Sąjungos
  oficialusis leidinys | C 63A |
| | |
| Leidimas lietuvių kalba | Informacija ir pranešimai | 64 metai2021m. vasario 23d. |

ISSN 1977-0960

Europos Sąjungos

oficialusis leidinys

C 63A

Leidimas lietuvių kalba

Informacija ir pranešimai

64 metai2021m. vasario 23d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2021/C 63 A/01 | Pranešimas apie laisvą Energijos bendrijos sekretoriato direktoriaus darbo vietą. COM/2021/20055 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2021/C 63 A/01

Pranešimas apie laisvą Energijos bendrijos sekretoriato direktoriaus darbo vietą. COM/2021/20055

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 2021 2 23 | LT | Europos Sąjungos oficialusis leidinys | CA 63/1 |
| --- | --- | --- | --- |

2021 2 23

LT

Europos Sąjungos oficialusis leidinys

CA 63/1

---

Pranešimas apie laisvą Energijos bendrijos sekretoriato direktoriaus darbo vietą

COM/2021/20055

(2021/C 63 A/01)

Energijos bendrijos sekretoriatas

Energijos bendrija grindžiama Energijos bendrijos sutartimi, kuri įsigaliojo 2006 m. ir yra privaloma Europos Sąjungai ir devynioms Energijos bendrijos susitariančiosioms šalims, kurios nepriklauso ES: Albanijai, Bosnijai ir Hercegovinai, Juodkalnijai, Kosovui (*1), Moldovai, Sakartvelui, Serbijai, Šiaurės Makedonijai ir Ukrainai. Armėnija, Norvegija ir Turkija šiuo metu yra stebėtojos.

Energijos bendrijos sekretoriatas (toliau – sekretoriatas) yra viena iš pagal Energijos bendrijos sutartį įsteigtų institucijų. Jos vienintelės darbuotojai yra nuolatiniai (2020 m. dirbo 37 darbuotojai), ji teikia administracinę pagalbą kitoms Energijos bendrijos institucijoms (Ministrų tarybai, Nuolatinei aukšto lygio grupei, Reguliavimo valdybai ir forumams) ir, be kitų užduočių, prižiūri, kad šalys tinkamai vykdytų savo įsipareigojimus pagal Energijos bendrijos sutartį.

Sekretoriatas valdo Energijos bendrijos biudžetą, 2020 m. jis siekė apie 4,8 mln. EUR. Didžiausią įnašą į šį biudžetą – maždaug 95 % – įneša ES.

Energijos bendrijos darbo kalba yra anglų kalba.

Daugiau informacijos galima rasti svetainėje https://www.energy-community.org/aboutus/whoweare.html.

Sekretoriato direktoriaus pareigos

Vadovaujantis Energijos bendrijos sekretoriato darbuotojų įdarbinimo, darbo sąlygų ir geografinės pusiausvyros taisyklėmis (1), Europos Komisijos siūlymu sekretoriato direktorius Energijos bendrijos ministrų tarybos procedūriniu aktu skiriamas trejų metų laikotarpiui, kuris gali būti pratęstas.

Direktorius vadovauja Energijos bendrijos sekretoriatui ir jį valdo, taip pat yra jo teisinis atstovas ir jam viešai atstovauja. Direktorius yra atskaitingas Energijos bendrijos ministrų tarybai.

Konkurso laimėtojas rengs sekretoriato veiklos viziją ir gaires, jis turėtų vadovauti veiksmingam Energijos bendrijos darbo programos planavimui ir skatinti šią programą įgyvendinti.

Direktorius bus atsakingas už sklandų Energijos bendrijos institucijų, įstaigų ir suinteresuotųjų subjektų veiksmų koordinavimą siekiant Energijos bendrijos tikslų.

Direktoriaus pareigos:

| — | Politikos nustatymas. Sekretoriato trumpalaikės ir ilgalaikės veiklos, atitinkančios jo įgaliojimus, nustatytus Energijos bendrijos sutarties 67 straipsnyje, plėtojimas ir veiksmingo jos įgyvendinimo užtikrinimas. |
| --- | --- |

—

Politikos nustatymas. Sekretoriato trumpalaikės ir ilgalaikės veiklos, atitinkančios jo įgaliojimus, nustatytus Energijos bendrijos sutarties 67 straipsnyje, plėtojimas ir veiksmingo jos įgyvendinimo užtikrinimas.

| — | Žmogiškieji ištekliai. Veiksmingo žmogiškųjų išteklių planavimo ir valdymo, be kita ko, efektyvaus išteklių paskirstymo ir naudojimo, užtikrinimas, darbuotojų motyvavimas, geros komandinio darbo atmosferos skatinimas, subalansuotos ir produktyvios darbo aplinkos kūrimas ir palaikymas. |
| --- | --- |

—

Žmogiškieji ištekliai. Veiksmingo žmogiškųjų išteklių planavimo ir valdymo, be kita ko, efektyvaus išteklių paskirstymo ir naudojimo, užtikrinimas, darbuotojų motyvavimas, geros komandinio darbo atmosferos skatinimas, subalansuotos ir produktyvios darbo aplinkos kūrimas ir palaikymas.

| — | Biudžetas. Veiksmingo biudžeto planavimo, valdymo ir naudojimo vadovaujantis patikimo finansų valdymo principais užtikrinimas. |
| --- | --- |

—

Biudžetas. Veiksmingo biudžeto planavimo, valdymo ir naudojimo vadovaujantis patikimo finansų valdymo principais užtikrinimas.

| — | Atstovavimas. Atstovavimo Energijos bendrijos sekretoriatui Energijos bendrijos institucijose bei įstaigose ir už bendrijos ribų užtikrinimas. |
| --- | --- |

—

Atstovavimas. Atstovavimo Energijos bendrijos sekretoriatui Energijos bendrijos institucijose bei įstaigose ir už bendrijos ribų užtikrinimas.

Reikalavimai kandidatams

Kandidatai bus vertinami pagal toliau nurodytus atrankos kriterijus.

| 1) | Vadovavimo ir valdymo gebėjimai bei patirtis, visų pirma:






  — | įrodyti gebėjimai valdyti viešąją įstaigą tiek strateginiu, tiek veiklos lygmeniu, taip pat spręsti įstaigai, palaikančiai ryšius su įvairiais suinteresuotaisiais subjektais, kylančias problemas; |
| --- | --- | --- |

1)

Vadovavimo ir valdymo gebėjimai bei patirtis, visų pirma:

—

įrodyti gebėjimai valdyti viešąją įstaigą tiek strateginiu, tiek veiklos lygmeniu, taip pat spręsti įstaigai, palaikančiai ryšius su įvairiais suinteresuotaisiais subjektais, kylančias problemas;

| — | didelė vadovavimo darbuotojams ir jų valdymo patirtis, visų pirma gebėjimas taip vadovauti komandai, ją motyvuoti ir formuoti, kad atsiskleistų visas jos potencialas; darbo daugiakultūrėje ir daugiakalbėje aplinkoje patirtis būtų privalumas; |
| --- | --- |

—

didelė vadovavimo darbuotojams ir jų valdymo patirtis, visų pirma gebėjimas taip vadovauti komandai, ją motyvuoti ir formuoti, kad atsiskleistų visas jos potencialas; darbo daugiakultūrėje ir daugiakalbėje aplinkoje patirtis būtų privalumas;

| — | didelė veiksmingo didelių finansinių išteklių valdymo, įskaitant biudžeto planavimą ir vidaus kontrolę, patirtis. |
| --- | --- |

—

didelė veiksmingo didelių finansinių išteklių valdymo, įskaitant biudžeto planavimą ir vidaus kontrolę, patirtis.

| 2) | Dalykinės žinios:






  — | išsamios Europos Sąjungos politikos prioritetų, ypač Europos žaliojo kurso, žinios; |
| --- | --- | --- |

2)

Dalykinės žinios:

—

išsamios Europos Sąjungos politikos prioritetų, ypač Europos žaliojo kurso, žinios;

| — | išsamios Europos reguliavimo politikos ir praktikos, susijusios su ES energijos vidaus rinka ir ES ir (arba) nacionalinio lygmens rinkos struktūra, žinios; |
| --- | --- |

—

išsamios Europos reguliavimo politikos ir praktikos, susijusios su ES energijos vidaus rinka ir ES ir (arba) nacionalinio lygmens rinkos struktūra, žinios;

| — | išsamios pasaulinio ir regioninio lygmens kovos su klimato kaita problemų ir priemonių žinios; |
| --- | --- |

—

išsamios pasaulinio ir regioninio lygmens kovos su klimato kaita problemų ir priemonių žinios;

| — | susitariančiosios šalies energijos sektoriaus žinios ir (arba) su juo susijusi patirtis būtų privalumas; |
| --- | --- |

—

susitariančiosios šalies energijos sektoriaus žinios ir (arba) su juo susijusi patirtis būtų privalumas;

| — | geras ES institucijų veiklos ir sąveikos išmanymas. |
| --- | --- |

—

geras ES institucijų veiklos ir sąveikos išmanymas.

| 3) | Bendravimo ir derybų įgūdžiai, visų pirma:






  — | puikūs bendravimo žodžiu ir raštu ir veiksmingo bei efektyvaus bendradarbiavimo su visuomene bei įvairiais suinteresuotaisiais subjektais (Europos, tarptautinėmis, nacionalinėmis ir vietos valdžios institucijomis, tarptautinėmis organizacijomis ir kt.) įgūdžiai; |
| --- | --- | --- |

3)

Bendravimo ir derybų įgūdžiai, visų pirma:

—

puikūs bendravimo žodžiu ir raštu ir veiksmingo bei efektyvaus bendradarbiavimo su visuomene bei įvairiais suinteresuotaisiais subjektais (Europos, tarptautinėmis, nacionalinėmis ir vietos valdžios institucijomis, tarptautinėmis organizacijomis ir kt.) įgūdžiai;

| — | puikūs derybiniai įgūdžiai; |
| --- | --- |

—

puikūs derybiniai įgūdžiai;

| — | vienos iš susitariančiųjų šalių arba vienos iš Europos Sąjungos valstybių narių oficialiosios kalbos (kitos nei anglų k.) žinios. |
| --- | --- |

—

vienos iš susitariančiųjų šalių arba vienos iš Europos Sąjungos valstybių narių oficialiosios kalbos (kitos nei anglų k.) žinios.

| 4) | Tarptautinė patirtis ir žinios apie Europos Sąjungą:






  — | puikus ES institucijų veikimo ir jų tarpusavio sąveikos, taip pat su Energijos bendrijos veikla susijusių ES politikos krypčių ir tarptautinės veiklos išmanymas; |
| --- | --- | --- |

4)

Tarptautinė patirtis ir žinios apie Europos Sąjungą:

—

puikus ES institucijų veikimo ir jų tarpusavio sąveikos, taip pat su Energijos bendrijos veikla susijusių ES politikos krypčių ir tarptautinės veiklos išmanymas;

| — | Europos ir (arba) tarptautinėse organizacijose įgyta profesinė patirtis yra privalumas. |
| --- | --- |

—

Europos ir (arba) tarptautinėse organizacijose įgyta profesinė patirtis yra privalumas.

Tinkamumo kriterijai

Kad kandidatas galėtų dalyvauti atrankoje, paskutinę paraiškų pateikimo dieną jis turi atitikti toliau išvardytus kriterijus.

| — | Pilietybė: kandidatas turi būti Energijos bendrijos susitariančiosios šalies arba Europos Sąjungos valstybės narės pilietis. |
| --- | --- |

—

Pilietybė: kandidatas turi būti Energijos bendrijos susitariančiosios šalies arba Europos Sąjungos valstybės narės pilietis.

| — | Universitetinis išsilavinimas arba diplomas. Būtina:






  — | arba diplomu patvirtintas ketverių metų ar ilgesnis užbaigtas universitetinis išsilavinimas, |
| --- | --- | --- |

—

Universitetinis išsilavinimas arba diplomas. Būtina:

—

arba diplomu patvirtintas ketverių metų ar ilgesnis užbaigtas universitetinis išsilavinimas,

| — | arba diplomu patvirtintas bent trejų metų užbaigtas universitetinis išsilavinimas ir ne mažesnė kaip vienų metų atitinkama profesinė patirtis (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). Bus atsižvelgiama tik į susitariančiųjų šalių arba Europos Sąjungos valstybių narių pripažįstamus diplomus. |
| --- | --- |

—

arba diplomu patvirtintas bent trejų metų užbaigtas universitetinis išsilavinimas ir ne mažesnė kaip vienų metų atitinkama profesinė patirtis (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). Bus atsižvelgiama tik į susitariančiųjų šalių arba Europos Sąjungos valstybių narių pripažįstamus diplomus.

| — | Profesinė patirtis: būtina ne mažiau kaip 10 metų darbo baigus studijas patirtis (2), kurios lygis atitinka minėtus kvalifikacinius reikalavimus. |
| --- | --- |

—

Profesinė patirtis: būtina ne mažiau kaip 10 metų darbo baigus studijas patirtis (2), kurios lygis atitinka minėtus kvalifikacinius reikalavimus.

| — | Atitinkama profesinė patirtis: patvirtinta profesinė patirtis energijos sektoriuje, įgytą gavus diplomą, reikalaujamą norint dalyvauti atrankos procedūroje. |
| --- | --- |

—

Atitinkama profesinė patirtis: patvirtinta profesinė patirtis energijos sektoriuje, įgytą gavus diplomą, reikalaujamą norint dalyvauti atrankos procedūroje.

| — | Vadovavimo patirtis: patvirtinta vyresniojo vadovo darbo patirtis (3). Vadovavimo patirtis energetikos sektoriuje būtų privalumas. |
| --- | --- |

—

Vadovavimo patirtis: patvirtinta vyresniojo vadovo darbo patirtis (3). Vadovavimo patirtis energetikos sektoriuje būtų privalumas.

| — | Kalbos: būtina labai gerai mokėti anglų kalbą. Atrankos komisijos per pokalbį (-ius) tikrins, ar kandidatai atitinka keliamus kalbų mokėjimo reikalavimus. Todėl dalis pokalbio gali vykti kitomis kalbomis. |
| --- | --- |

—

Kalbos: būtina labai gerai mokėti anglų kalbą. Atrankos komisijos per pokalbį (-ius) tikrins, ar kandidatai atitinka keliamus kalbų mokėjimo reikalavimus. Todėl dalis pokalbio gali vykti kitomis kalbomis.

| — | Amžiaus riba: iki paraiškų pateikimo termino pabaigos reikia galėti išdirbti visą trejų metų kadenciją iki mėnesio, kurį sukanka 66 metai, pabaigos. Nuo paraiškų pateikimo termino kandidatai turi galėti išdirbti visą trejų metų kadenciją nesulaukę pensinio amžiaus. |
| --- | --- |

—

Amžiaus riba: iki paraiškų pateikimo termino pabaigos reikia galėti išdirbti visą trejų metų kadenciją iki mėnesio, kurį sukanka 66 metai, pabaigos. Nuo paraiškų pateikimo termino kandidatai turi galėti išdirbti visą trejų metų kadenciją nesulaukę pensinio amžiaus.

Papildomi reikalavimai:

| — | kandidatas turi būti įvykdęs visas su karo tarnyba susijusiais įstatymais nustatytas prievoles; |
| --- | --- |

—

kandidatas turi būti įvykdęs visas su karo tarnyba susijusiais įstatymais nustatytas prievoles;

| — | pateikti atitinkamą charakteristiką dėl tinkamumo pareigoms eiti; |
| --- | --- |

—

pateikti atitinkamą charakteristiką dėl tinkamumo pareigoms eiti;

| — | turėti kvalifikuoto praktikuojančio gydytojo pažymą, kad paskirtasis asmuo yra tinkamos fizinės būklės, kad galėtų vykdyti savo pareigas. |
| --- | --- |

—

turėti kvalifikuoto praktikuojančio gydytojo pažymą, kad paskirtasis asmuo yra tinkamos fizinės būklės, kad galėtų vykdyti savo pareigas.

Atrinktas kandidatas turėtų turėti arba iš nacionalinės saugumo tarnybos galėti gauti galiojantį asmens patikimumo patvirtinimo pažymėjimą. Asmens patikimumo patvirtinimas yra administracinis sprendimas, kuris priimamas kompetentingai nacionalinei saugumo tarnybai užbaigus patikimumo patikrą pagal galiojančius nacionalinius saugumo įstatymus ir kitus teisės aktus ir kuriuo patvirtinama, kad asmeniui leidžiama susipažinti su nurodyto lygio įslaptinta informacija. (Pažymėtina, kad asmens patikimumo pažymėjimo išdavimo procedūra gali būti pradėta tik darbdavio, o ne paties kandidato prašymu.)

Nepriklausomumas ir interesų deklaravimas

Direktorius turės patvirtinti, kad yra įsipareigojęs veikti nepriklausomai ir nešališkai siekdamas Energijos bendrijos interesų pagal Energijos bendrijos sutarties 70 straipsnį, ir deklaruoti visus interesus, kurie galėtų kelti abejonių dėl jo nepriklausomumo. Paraiškose kandidatai turi patvirtinti, kad yra tam pasirengę.

Atranka ir skyrimas

Šią atranką organizuos Europos Komisija, laikydamasi atrankos ir įdarbinimo tvarkos (žr. Su vyresniaisiais pareigūnais susijusios politikos dokumentą (4)). Šiuo tikslu Komisija suburs pirminės atrankos komisiją, kuri pakvies pokalbio kandidatus, atitinkančius pirmiau nurodytus tinkamumo reikalavimus ir geriausiai atitinkančius pirmiau išvardytus atrankos kriterijus.

Po šių pokalbių pirminės atrankos komisija parengs išvadas ir pasiūlys kandidatų, kurie galėtų būti pakviesti tolesnio pokalbio su Europos Komisijos paskyrimų patariamuoju komitetu (PPK), sąrašą. PPK, atsižvelgdamas į pirminės atrankos komisijos išvadas, nuspręs, kuriuos kandidatus pakviesti pokalbio.

Pokalbio su PPK pakviesti kandidatai dalyvaus visą dieną vykstančiose vadovų vertinimo centro, kuriame dirba nepriklausomi įdarbinimo konsultantai, procedūrose.

PPK atrinkti kandidatai dalyvaus pokalbyje su už energetikos politiką atsakingu Komisijos nariu.

Po šių pokalbių Europos Komisija Energetikos bendrijos ministrų tarybai pasiūlys vieną kandidatą. Prieš priimdama sprendimą dėl paskyrimo, Ministrų taryba gali paprašyti kandidato posėdyje atsakyti į klausimus. Sprendimą dėl direktoriaus paskyrimo Ministrų taryba priims paprasta balsų dauguma.

Dėl praktinių priežasčių ir kad dėl kandidatų interesų atrankos procedūra būtų užbaigta kuo greičiau, atrankos procedūra vyks tik anglų kalba.

Lygios galimybės

Energijos bendrija vykdo lygių galimybių ir nediskriminavimo politiką pagal Sekretoriato darbuotojų įdarbinimo, darbo sąlygų ir geografinės pusiausvyros taisyklių 26 ir 27 punktus (5).

Įdarbinimo sąlygos (6)

Direktorius bus skiriamas Ministrų tarybos procedūriniu aktu Energijos bendrijos sekretoriato darbuotoju trejų metų laikotarpiui, kuris gali būti pratęstas.

Darbo vieta yra Vienoje, kurioje įsikūręs Energijos bendrijos sekretoriatas.

Atsižvelgiant į patirties lygį, metinis darbo užmokestis neatskaičius mokesčių bus nuo 96 000 EUR iki 120 000 EUR (7).

Paskyrus eiti pareigas taikomas šešių mėnesių trukmės bandomasis laikotarpis ir darbo sutartyje nustatytos sąlygos.

Prieš priimdama sprendimą dėl paskyrimo, Ministrų taryba gali paprašyti kandidato posėdyje atsakyti į klausimus.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams taikomus tinkamumo reikalavimus (žr. skyrelį „Kandidatai privalo“), ypač diplomų, aukšto lygio profesinės patirties ir kalbų mokėjimo reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Jeigu pageidaujate dalyvauti konkurse, turite užsiregistruoti internetu šioje svetainėje ir kiekvienu registracijos etapu laikytis pateiktų nurodymų:

https://ec.europa.eu/dgs/human-resources/seniormanagementvacancies/

Turite turėti veikiantį e. pašto adresą. Jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl jeigu jūsų e. pašto adresas pasikeis, būtina apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą ir internetu pateikti motyvacinį laišką (ne daugiau kaip 8 000 spaudos ženklų). Paraiška ir motyvacinis laiškas turėtų būti teikiami anglų k.

Baigęs registraciją internete, e. paštu gausite patvirtinimą, kad jūsų paraiška užregistruota. Jei patvirtinimo e. paštu negavote, paraiška nebuvo užregistruota!

Atkreipkite dėmesį, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija. Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-MANAGEMENT-ONLINE@ec.europa.eu.

Galutinis terminas

Galutinis registracijos terminas – 2021 m. kovo 23 d. 12 val. Briuselio laiku; vėliau registracija negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad įvairių atrankos komisijų darbas yra konfidencialus. Kandidatams draudžiama tiesiogiai arba netiesiogiai susisiekti su atskirais šių komisijų nariais arba prašyti kitų asmenų tai daryti jų vardu. Visos užklausos turi būti siunčiamos atitinkamos komisijos sekretoriatui.

Asmens duomenų apsauga

Komisija kandidatų asmens duomenis tvarkys laikydamasi Europos Parlamento ir Tarybos reglamento (ES) 2018/1725 (8). Tai visų pirma taikoma tokių duomenų konfidencialumui ir saugumui.

---

(*1)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

(1)  https://www.energy-community.org/dam/jcr:40827ebc-b6d5-45e2-a695-258a09d99b9d/Rules_recruitment_2016.pdf

(2)  Atsižvelgiama tik į faktiniais darbo santykiais pagrįstą profesinę patirtį, įgytą atliekant realų, tikrą darbą už užmokestį kaip darbuotojui (pagal bet kokios rūšies sutartį) arba kaip paslaugos teikėjui. Ne visą darbo dieną vykdyta profesinė veikla apskaičiuojama proporcingai patvirtintai visą darbo dieną išdirbtų valandų procentinei daliai. Į motinystės ir (arba) vaiko priežiūros atostogas, ir (arba) įvaikinimo atostogas atsižvelgiama, jeigu atostogauta dirbant pagal darbo sutartį. Doktorantūros studijos prilyginamos profesinei patirčiai, net jeigu už jas negaunamas atlygis, tačiau tik iki trejų metų, su sąlyga, kad studijos buvo sėkmingai baigtos. Atitinkamas laikotarpis gali būti įskaičiuotas tik kartą.

(3)  Gyvenimo aprašymuose aprašydami kiekvienų metų vadovavimo patirtį, kandidatai turėtų aiškiai nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidami šias pareigas, skaičių; 3) valdyto biudžeto dydį; 4) hierarchinę struktūrą ir 5) vadovų skaičių.

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  https://www.energy-community.org/dam/jcr:40827ebc-b6d5-45e2-a695-258a09d99b9d/Rules_recruitment_2016.pdf

(6)  Daugiau informacijos galima rasti Energijos bendrijos tarnybos nuostatuose adresu https://www.energy-community.org/dam/jcr:cc5c53fa-2e7e-4e01-a562-db5eb812c07c/Staff_regulations.pdf

(7)  Pritarus Ministrų tarybai.

(8)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---